# Алф

### от Уикипедия, свободната енциклопедия

Алф ALF
Жанр | Ситуационна комедия
Създател(и) | Том Пачет
Актьори | Макс Райт Ан Шедийн Андреа Елсън Бенджи Грегъри Джон ЛаМота
Лиз Шеридън
Страна | САЩ
Език | Английски
Излъчване | 22 септември 1986 г. - 24 март 1990 г.
Епизоди | 102
Времетраене | 23 минути

„Алф“ (на английски: ALF) е американска ситуационна комедия, продуцирана от NBC между 1986 и 1990 г. Тя е вдъхновена от филма „Извънземното“ и го пародира.

Мичу Месарос е актьорът в костюма на Алф. Пол Фуско управлява куклата Алф, озвучава гласа на Алф, и е един от продуцентите.

## [редактиране] Фабула

Внимание: Материалът по-долу разкрива сюжета на произведението!

Главният герой се казва Гордън Шамуей, дребен извънземен, който получава прякора Алф (от английски: A.L.F., или Alien Life Form, означава Извънземна Форма на Живот, а в първия епизод на сериала с българско озвучаване, „АЛФ“ е преведено като "Алтернативна Форма на живот"). Той е роден на 28 октомври 1756 г. в долната източна част на планетата Мелмак. Тази планета се намирала на шест парсека, или на близо 20 светлинни години разстояние от звездния суперкуп Хидра-Кентавър, и имала зелено небе, синя трева и лилаво слънце.

Тялото на Алф е покрито с оранжева козина. Неговият нос е на вълнички, има осем стомаха, и обича да яде котки. Той ходил в гимназията 122 години и бил капитан на бейзболния отбор (играе се на лед с ракообразни вместо с топка).

Алф се разбил със своя космически кораб в гаража на семейство Танър, прототип на обикновено американско четиричленно семейство от средната класа. Главата на семейството е чиновникът Уили, съпругата му е Кейт - домакиня, а децата им са по-голямата Лин и по-малкият Брайън. Домашния любимец на семейството е котката Лъки.

Чудейки се какво да направят, семейство Танър допускат Алф в своя дом и го крият от НАСА, военните, и своите любопитни съседи (особено семейство Ачмонек), докато той не поправя своя космически кораб. Става ясно, че Мелмак е избухнал, и Алф останал без дом. Той става постоянен член на семейството, въпреки че понякога създава главоболия със своите детински и лекомислени постъпки.

## [редактиране] Актьори

- Макс Райт — Уили Танер
- Ан Шедийн — Кейт Танер
- Андреа Елсън — Лин Танер
- Бенджи Грегъри — Брайън Танер
- Джон ЛаМота — Тревор Ачмонек
- Лиз Шеридън — Ракел Ачмонек

## [редактиране] Филм

През 1996 г. по американската телевизия ABC е излъчен 90-минутен филм „Проект: Алф“ (Project: ALF), който е краят на историята. Действието в него се развива 6 години след събитията в сериала и фокусира вниманието върху един учен и един военен, които измъкват Алф от Правителството и го завеждат при милионер, строящ космически кораб, с помощта на който косматият извънземен ще може да напусне Земята.

## [редактиране] Любопитно

- Всеки един от епизодите в Алф е кръстен на някаква песен, и заглавието й е свързано със сценария на съответния епизод.
- Сериалът се състои от 102 епизода.
- На български език са издадени шест книги от Райнер Бютнер с истории по мотиви от сериала Алф.

## [редактиране] „Алф“ в България

Сериалът доби висока популярност в България още в началото на 90-те години, когато се излъчва по Канал 1 на БНТ. Повторно излъчване прави по bTV през 2000 г. и през 2006 г.

## [редактиране] Външни препратки

Уикицитат съдържа
колекция от цитати от/за Алф

- „Алф“ в Internet Movie Database
- „Алф“ в TV.com
- ALF @ Planet Melmac (на английски език)
- Директорията за Алф при google.com (на английски език)

Взето от „http://bg.wikipedia.org../../../%D0%B0/%D0%BB/%D1%84/%D0%90%D0%BB%D1%84.html“.

Категория: Комедийни сериали

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Français
- Galego
- עברית
- Hrvatski
- Italiano
- 日本語
- Nederlands
- Polski
- Português
- Русский
- Svenska
- Українська